《东阳李茂才允达以古风六章杂诗一卷见投斗酒定交留连浃夕答赠四首 其二》
明代·胡应麟

寂寞不可居，起坐弹鸣琴。清风穆然至，之子贻好音。

自言长东郭，夙昔怀同衾。丈夫重意气，焉论尺与寻。

飘然命余驾，信宿来兰阴。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。